** 18.06.2014**

**Elinkeino-, liikenne- ja ympäristökeskukset**

**Elinikäisen ohjauksen yhteistyöryhmien toimintasuunnitelmista raportoiminen ja elinikäisen ohjauksen kehittämisryhmätoiminta**

1. **Elinikäisen ohjauksen alueellisten yhteistyöryhmien toimintasuunnitelmista raportoiminen**

Elinkeino-, liikenne- ja ympäristökeskusten vuoden 2014 tulossopimukseen on kirjattu elinikäisestä ohjauksesta seuraavasti:

”Elinkeino-, liikenne- ja ympäristökeskus kehittää alueellaan elinikäiseen ohjaukseen liittyviä tieto-, neuvonta- ja ohjauspalveluja. Elinkeino-, liikenne- ja ympäristökeskuksen elinikäisen ohjauksen (ELO) toiminnan tavoitteena on tukea valtakunnallisen, riittävän yhtenäisen ja tasapuolisesti saatavilla olevan sekä tarvelähtöisen monikanavaisen ohjauspalvelukokonaisuuden kehittämistä.

Erityisenä kehittämistavoitteena on valtakunnallisen ohjauspalvelujen verkostoyhteistyömallin eli Ohjaamon luominen sekä nuorille että aikuisille.

Elinkeino-, liikenne- ja ympäristökeskuksen vastuulla olevan alueellisen ELO -ryhmän tavoitteena on edistää nuorten ja aikuisten ohjauspalveluiden saatavuutta ja laatua alueella sekä parantaa ohjaukseen liittyvää osaamista. Ohjausosaamisen kehittämisessä on tärkeää hyödyntää eri hallinnonalojen ja toimijoiden piirissä syntynyttä osaamisperinnettä/-kertymää ja samalla huolehtia jatkuvasta uusiutumisesta yhdessä oppimalla ja tekemällä. Alueellisissa ESR-toiminnassa painotetaan Ohjaamo-mallin toteuttamista.

Elinkeino-, liikenne- ja ympäristökeskus raportoi työ- ja elinkeinoministeriön 2.7.2012 mukaisen ohjekirjeen (liite 1.) edellyttämän toimintasuunnitelman toimeenpanosta opetus- ja kulttuuriministeriön ja työ- ja elinkeinoministeriön yhdessä koordinoimalle ELO - yhteistyöryhmälle 31.12.2014 mennessä.”

**Opetus- ja kulttuuriministeriö ja työ- ja elinkeinoministeriö pyytävät elinkeino-, liikenne- ja ympäristökeskuksia:**

1. Toimittamaan elinikäisen ohjauksen yhteistyöryhmien vuoden 2014 **toimintasuunnitelmat ja alueella laaditut tuoreimmat elinikäisen ohjauksen strategiat** opetus- ja kulttuuriministeriöön (kirjaamo@minedu.fi ) ja työ- ja elinkeinoministeriöön (kirjaamo@tem.fi )sekä ulla-jill.karlsson@minedu.fi ja ari-pekka.leminen@tem.fi ) **1.9.2014 mennessä**.
2. Raportoimaan elinikäisen ohjauksen vuoden 2014 **toimintasuunnitelman toteutumisesta** ja ELO-toiminnasta alueellaan vastaamalla seuraaviin kysymyksiin **31.12.2014 mennessä**. Tiiviissä raportissa (max.  2-3 sivua) ei ole tarkoitus toistaa suunnitelmien tai strategioiden tekstiä.  Raportit toimitetaan valtakunnallisen ELO-yhteistyöryhmän sihteereille (ulla-jill.karlsson@minedu.fi ja ari-pekka.leminen@tem.fi).
3. Miten alueellanne olette määritelleet ohjauksen käsitteen, mitä ohjaus Elinikäisen ohjauksen yhteistyöryhmän näkökulmasta katsoen on? Miten yhtenäinen käsitys ohjauksesta ELO-verkoston sisällä on?
4. Ketkä ovat edellä kuvattuun viitaten ohjauksen ydintoimijoita, keitä muita toimijoita ohjauksen parissa toimii ja millaisia ovat eri toimijoiden roolit ELO-verkostossa?
5. Kuvatkaa ELO-yhteistyöryhmänne perustamista ja tämän hetkistä kehitysvaihetta.
6. Miten ELO-yhteistyöryhmänne toimintasuunnitelmassa ja toiminnassa on huomioitu elinikäisen ohjauksen valtakunnalliset kehittämisen strategiset tavoitteet (OKM työryhmämuistioita ja selvityksiä 2011:15)? Kertokaa erityisesti siitä millaisia haasteita on ollut, millaisia tuloksia ja onnistumisia olette saavuttaneet ja millaisia hyviä käytäntöjä on syntynyt?
7. Miten ELO-yhteistyöryhmänne on tähän mennessä osallistunut ns. Ohjaamo – mallin kehittämiseen tai pohjustamiseen alueellanne? Onko alueelle jo toiminnassa tai tulossa Ohjaamotoimintaa, ”Ohjaamoja”? (Kuntakokeilu, ESR-hankkeet, jo olemassa olevat moniammatilliset toimintamallit/ohjauspisteet).
8. **Elinikäisen ohjauksen kehittämistyöryhmätoiminta**

Kentän aloitteellisuuden pohjalta Elinikäisen ohjauksen toiminnan tukemiseksi ja koordinoimiseksi toimiva Laituri -hanke on opetus- ja kulttuuriministeriön ja työ- ja elinkeinoministeriön kanssa neuvotellen tehnyt elinkeino-, liikenne- ja ympäristökeskuksille aloitteen kehittämisyhteistyön käynnistämisestä (liitteenä Laituri-hankkeen kirje).

Ministeriöt pitävät kehittämisyhteistyötä ja sen organisoitumista kehittämisryhmiksi tarpeellisena ja hyödyllisenä. Yhteistyöllä saadaan aikaan enemmän ja monipuolisempaa keskustelua ja sitä kautta laadukkaampia kehittämistuloksia. Näin vältetään myös päällekkäistyötä. Kehittämisessä on ensisijaista keskittyä elinikäisen ohjauksen strategisten tavoitteiden (OKM työryhmämuistioita ja selvityksiä 2011:15) toteutumisen edistämiseen.

Kehittämisryhmien käynnistyminen tapahtuu Laituri – hankkeen tukemana kesällä ja syksyllä 2014. Vuodesta 2015 alkaen kehittämisryhmien työstä ja tuloksista tulee raportoida kaksi kertaa vuodessa ELO-yhteistyöryhmälle, Valtakunnallinen ohjausalan osaamiskeskukselle (**VOKES)** ja vuoden 2015 alussa toimintansa aloittavalle KEHA-yksiköllle. Ohjeet raportoinnista toimitetaan vuoden 2014 loppuun mennessä.

Opetus- ja kulttuuriministeriö ja työ- ja elinkeinoministeriö antavat vuoden 2015 alussa elinkeino-, liikenne- ja ympäristökeskuksille palautteen vuoden 2014 toimintasuunnitelman toteutumisesta ja alueellisesta ELO-toiminnasta.

Kirsi Kangaspunta Teija Felt

Johtaja Työmarkkinaneuvos

Opetus- ja kulttuuriministeriö Työ- ja elinkeinoministeriö

Aikuiskoulutuspolitiikan yksikkö Työllisyys- ja yrittäjyysosasto

 Työvoiman osaamispalvelut ryhmä

Jakelu: ELY-keskukset

Salmia/Laituri-hanke

OKM kirjaamo

TEM kirjaamo

Liite 1.

**Ote työ- ja elinkeinoministeriön ohjekirjeestä 2.7.2012 ELY:jen tehtäväalueesta TEM/OKM-hallinnonaloilla:**

ELY–keskusten:

* tulee nimetä ohjaus- ja neuvontapalveluiden ***vastuuhenkilöt***.
* vastuulla on saada aikaan alueelliset elinikäisen ohjauksen ohjaus- ja yhteistyöryhmät (***alueelliset ELOt***), joissa ovat edustettuina esimerkiksi seuraavat tahot: ELY -keskukset, TE- toimistot, AVI, oppilaitokset, kunnat ja muut mahdolliset tahot. Alueellisten ELO -ryhmien tavoitteena on edistää ohjauspalveluiden saatavuutta ja laatua alueella.
* laativat yhdessä alueellisten ohjaus- ja yhteistyöryhmien kanssa ***toimintasuunnitelmat***, jossa tulee ottaa kantaa mm. seuraaviin asioihin: eri toimijoiden roolit ohjauksen kentällä, ohjaukseen liittyvän verkoston luominen ja sen toiminta, ohjausosaaminen ja sen kehittäminen verkostossa sekä monikanavaisten neuvonta- ja ohjauspalveluiden kehittämiseen osallistuminen.

Liite 2. Laituri – hankkeen kirje kehittämisryhmätoiminnasta

LAITURI-projekti

Koulutus- ja kehittämiskeskus Salmia

Salmirannantie 8

40520 Jyväskylä

salmia@salmia.fi 14.5.2014

Alueellisille TNO-asiantuntijoille ELY-keskuksissa

ELY-KESKUSTEN YHTEISTEN KEHITTÄMISRYHMIEN PERUSTAMINEN ALUEELLISEN ELINIKÄISEN OHJAUSTOIMINNAN TUEKSI

Salmian LAITURI-projekti kartoittaa TEM:n ja OKM:n tuella ELY-keskusten kiinnostusta osallistua **kehittämisryhmiin**, joiden tavoitteena on **kehittää toiminnan laatua** ja toisaalta **hallita monimuotoinen ELO-toiminnan kokonaisuus nykyistä paremmin**, mm. ELY-keskusten henkilöresurssien edelleen niukentuessa. Asia on ollut esillä mm.

TNO-asiantuntijoiden koulutuspäivillä Salmiassa 17.-18.3.2014.

Kehittämisryhmät on suunniteltu koottavan seuraavasti:

* Perustetaan **esim. 5 ELY-keskusten yhdessä muodostamaa kehittämisryhmää**
* **Kussakin ryhmässä voi olla 2-4 ELY-keskusta**, jaryhmät muodostetaan ensisijaisesti sisällöllisen kiinnostuksen pohjalta.
* Ryhmiin osallistuvat alueellisten **ELO-ryhmien puheenjohtajat** ja **sihteerit**. Ryhmät kokoontuvat tilanteen ja tarpeen mukaan.
* Kehittämistyöllä palvellaan elinikäisen ohjauksen **kansallista kehittämistyötä,** ja ryhmät toimivat kiinteässä yhteistyössä valtakunnallisen ELO-ryhmän sekä ministeriöiden (TEM, OKM) kanssa

Kehittämisryhmien **teemoiksi** on esitetty keskeisimpinä:

* ELYjen tulosohjaus ja sen kehittäminen ELO-toiminnan osalta: alueellisten ELO-ryhmien kokoonpano ja tehtävät sekä ryhmien toiminnalle asetettavien minimivaatimusten valmistelu
* ELO-palvelujen saatavuuden parantaminen
* Ohjausosaamisen kehittäminen: Alueelliset ohjelmat ja valtakunnalliset koulutussuunnitelmat; myös ELO-ryhmien valmennus
* ELO-palvelujen laadun parantaminen (laatujärjestelmien rakentaminen ja minimivaatimukset – yhteistyössä tutkimusorganisaatioiden kanssa)
* Verkostojohtaminen ELO-toiminnassa

Lisäksi esillä on ollut esillä yksittäisiä teemoja, mm. ELOn rooli aluekehittämisessä, sidosryhmäviestinnän kehittäminen sekä erilaiset uudet avaukset(esim. senioriväestön koulutustarpeet)

Asian käyntiin saattamiseksi pyydämme ilmoittamaan kiinnostuksenne seuraavasti:

**Mikä/mitkä e.m. teemat (1-2 kpl) ovat osaltanne sellaisia, joita näkisitte hyödyllisiksi yhdessä 1-3 muun ELY-keskusten edustajien kanssa viedä eteenpäin, nyt koottavissa kehittämisryhmissä. Voitte esittää myös muita teemoja.**

LAITURI-projekti kokoaa tiedot ja on mukana käynnistämässä toimintaa erikseen sovittavalla tavalla yhdessä TEM:in ja OKM:n edustajien kanssa. Kehittämisryhmien toimintaa tukevat lisäksi Salmia, VOKES sekä jatkossa mahdolliset rakennerahastohankkeet.

Pyydämme kannanottojanne teille ajankohtaisista teemoista **viimeistään tiistaina 20.5.2014** sähköpostiosoitteella**salmia@salmia.fi**(sähköpostin aihekenttään tunnus: ELO-kehittämisryhmät). Myös muut kommentit, ideat jaehdotukset kehittämisryhmien suunnitteluun ja toimintaan ovat tervetulleita.

Yhteistyöterveisin

Ari Hyyryläinen Antti Laitinen

rehtori / projektipäällikkö kehittämisasiantuntija

Salmia / LAITURI-projekti LAITURI-projekti

**LAITURI-projekti**